CELEX: 32017D0126
Language: hu
Date: 2017-01-24 00:00:00
Title: A Bizottság (EU) 2017/126 határozata (2017. január 24.) a 2013/448/EU bizottsági határozatnak az egységes ágazatközi korrekciós tényező 2003/87/EK európai parlamenti és tanácsi irányelv 10a. cikkének értelmében való meghatározása tekintetében történő módosításáról (EGT-vonatkozású szöveg. )

25.1.2017   
            
            
               HU
            
            
               Az Európai Unió Hivatalos Lapja
            
            
               L 19/93
            
         A BIZOTTSÁG (EU) 2017/126 HATÁROZATA
   (2017. január 24.)
   a 2013/448/EU bizottsági határozatnak az egységes ágazatközi korrekciós tényező 2003/87/EK európai parlamenti és tanácsi irányelv 10a. cikkének értelmében való meghatározása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 10a. cikke (5) bekezdésére,
   tekintettel a kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87/EK európai parlamenti és tanácsi irányelv 10a. cikke értelmében történő meghatározásáról szóló, 2011. április 27-i 2011/278/EU bizottsági határozatra (2) és különösen annak 15. cikke (3) bekezdésére,
   mivel:
   
               (1)
            
            
               A 2003/87/EK irányelv 10a. cikkének (5) bekezdése meghatározza a 2003/87/EK irányelv 10a. cikke (3) bekezdésének hatálya alá nem tartozó létesítmények részére ingyenesen kiosztandó kibocsátásiegység-mennyiség kiszámításának alapját képező éves maximális kibocsátásiegység-mennyiséget. Ez a mennyiség a 2003/87/EK irányelv 10a. cikke (5) bekezdésének a) és b) pontjában meghatározott két elem összege.
            
         
               (2)
            
            
               Ezen éves maximális kibocsátásiegység-mennyiség túllépése elkerülésének a biztosítása érdekében, adott esetben ágazatközi korrekciós tényezőt kell alkalmazni oly módon, hogy valamennyi, ingyenes kiosztásra jogosult létesítmény esetében egységesen kell csökkenteni a kiosztandó mennyiséget.
            
         
               (3)
            
            
               A Bizottság a 2011/278/EU határozat 15. cikkének (3) bekezdésével összhangban a 2003/87/EK irányelv 10a. cikkének (5) bekezdésében meghatározott korlátot a tagállamok területén található és a 2003/87/EK irányelv hatálya alá tartozó valamennyi létesítménynek ingyenesen kiosztott kibocsátási egységek előzetes éves összmennyiségeivel összehasonlítva határozza meg az ágazatközi korrekciós tényezőt.
            
         
               (4)
            
            
               A Bizottság a 2013/448/EU határozatában (3) meghatározta az egységes ágazatközi korrekciós tényezőt, amely a határozat 4. cikkében, valamint II. mellékletében került bemutatásra.
            
         
               (5)
            
            
               A Bíróság a C-191/14., C-192/14., C-295/14., C-389/14. és C-391/14–C-393/14 számú egyesített ügyekben 2016. április 28-án hozott ítéletében megállapította, hogy a Bizottságnak az éves maximális kibocsátásiegység-mennyiség meghatározásakor a 2003/87/EK irányelv 10a. cikke (5) bekezdésének b) pontja értelmében nem kell figyelembe vennie a 2003/87/EK irányelv I. mellékletében 2013 óta szereplő tevékenységekből származó kibocsátásokat, mivel e kibocsátások olyan létesítményektől származnak, amelyek már ezen időpont előtt a kibocsátási egységek kereskedelmi rendszerének a hatálya alá tartoztak. Ezért a Bíróság arra a következtetésre jutott, hogy a Bizottság az éves maximális kibocsátásiegység-mennyiséget nem a 2003/87/EK irányelv 10a. cikke (5) bekezdésének b) pontjából származó követelményeknek megfelelően határozta meg, valamint hogy a 2013/448/EU határozat 4. cikkében és II. mellékletében meghatározott egységes ágazatközi korrekciós tényező szintén ellentétes e rendelkezéssel. Következésképpen a Bíróság érvénytelenítette a 2013/448/EU határozat 4. cikkét és II. mellékletét.
            
         
               (6)
            
            
               Az ítélet végrehajtása érdekében a Bizottságnak a 2003/87/EK irányelv 10a. cikke (5) bekezdésének b) pontjában meghatározott követelményekre tekintettel újra kell számolnia az ingyenes kibocsátási egységre jogosult létesítmények részére kiosztandó éves kibocsátásiegység-mennyiséget, az egységes ágazatközi korrekciós tényezőt pedig ennek megfelelően módosítani kell.
            
         
               (7)
            
            
               A 2003/87/EK irányelv 10a. cikke (5) bekezdésének b) pontjában hivatkozott kibocsátásiegység-mennyiség újraszámítása a 2013. évi eredeti számítással megegyező módszertan és adatok alapján történt. A Bíróság ítéletének megfelelően, jóllehet a Bizottság eredetileg csak 2013-tól vette figyelembe a már 2013. január 1-je előtt az EU ETS hatálya alá tartozó létesítmények általi, a 2003/87/EK irányelv I. mellékletében felsorolt tevékenységekből származó kibocsátásokat, azonban ezeket a 2003/87/EK irányelv 10a. cikkének (5) bekezdése szerinti éves maximális kibocsátásiegység-mennyiség kiszámítása során nem kell figyelembe venni.
            
         
               (8)
            
            
               A Bizottság kiindulási pontként a tagállamok által benyújtott hivatalos adatokat vette figyelembe. A Bizottság ezután konzultált a tagállamokkal a kibocsátással kapcsolatos adatszolgáltatásukról és – adott esetben – további pontosítást kért. A 10a. cikk (5) bekezdésével összhangban a Bizottság csak azon létesítményeket vette figyelembe, amelyek vonatkozásában a tagállamok hitelesített kibocsátási jelentést nyújtottak be.
            
         
               (9)
            
            
               A Bizottság kivette a számításból azokat a létesítményeket, amelyekben csak 2013-tól folytattak a 2003/87/EK irányelv hatálya alá tartozó tevékenységeket, azonban amelyek már 2013 előtt kibocsátáskereskedelmi-rendszer részét képezték. A 2003/87/EK irányelv 24. cikkével összhangban a tagállamok által kiválasztott létesítményekből származó 2013 előtti kibocsátásokat sem vették figyelembe.
            
         
               (10)
            
            
               Azok a létesítményeket, amelyek a kezdeti adatgyűjtés és 2013 között akár szerkezeti átalakuláson – összeolvadás, kiválás, felszámolás – vagy műszaki átalakításokon mentek keresztül, és amelyek emiatt már nem érik el a 2003/87/EK irányelv I. mellékletében meghatározott határértéket, a Bizottság továbbra is figyelembe vette az újraszámítás során, mivel ezeket a változásokat az adatgyűjtés időpontjában nem lehetett előre tudni. Ugyanezen okokból kifolyólag a rendszerből a 2003/87/EK irányelv 27. cikkének megfelelően kizárt létesítményeket is figyelembe vette az újraszámítás során.
            
         
               (11)
            
            
               A 2013–2020 közötti időszakra vonatkozó tagállami végrehajtási intézkedések hibáinak kijavítására irányuló és 2016 végéig végrehajtott változásokat is figyelembe vette az újraszámítás során, mivel ezeknek az adatoknak már az ágazatközi korrekciós tényező eredeti kiszámításakor is érvényben kellett volna lenniük.
            
         
               (12)
            
            
               A Bíróság 2016. április 28-i ítéletében a 2013/448/EU határozat 4. cikkét és II. mellékletét érintő érvénytelenség megállapításának az időbeli hatályát oly módon korlátozta, hogy egyrészt e megállapítás csak az említett ítélet kihirdetésének az időpontjától számított tíz hónapos időszak lejártával hatályosul. Következésképpen a 2013/448/EU határozatban foglalt ágazatközi korrekciós tényező 2017. március 1-jétől érvénytelen. Másrészt az említett időpontig az érvénytelenített rendelkezések alapján elfogadott intézkedések nem vitathatók.
            
         
               (13)
            
            
               A Bíróság ítéletével összhangban, különös tekintettel a jogbiztonságon alapuló kényszerítő erejű megfontolásokra, a kibocsátási egységek 2013–2020-as időszakra vonatkozó kiosztásával kapcsolatban hozott tagállami intézkedések, valamint az ezeket érintő valamennyi olyan későbbi változtatás és kiegészítés, amelyeket e határozat hatálybalépésének napjáig hoztak, továbbra is érvényesek. Az e határozatban meghatározott ágazatközi korrekciós tényezőt alkalmazni kell a 2017. március 1-jétől elfogadott minden olyan határozatban, amely a kibocsátási egységek kiosztására vagy módosítására vonatkozik és amely azok meghatározásához az ágazatközi korrekciós tényező alkalmazását teszik szükségessé,
            
         ELFOGADTA EZT A HATÁROZATOT:
   1. cikk
   A 2013/448/EU határozat a következőképpen módosul:
   
               1.
            
            
               A 4. cikk helyébe a következő szöveg lép:
               „4. cikk
               A 2003/87/EK irányelv 10a. cikkének (5) bekezdésében említett és a 2011/278/EU határozat 15. cikkének (3) bekezdésével összhangban meghatározott egységes ágazatközi korrekciós tényezőt e határozat II. melléklete határozza meg.”
            
         
               2.
            
            
               Az II. melléklet helyébe e határozat melléklete lép.
            
         2. cikk
   Ez a határozat 2017. március 1-jén lép hatályba.
   
      Kelt Brüsszelben, 2017. január 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 275., 2003.10.25., 32. o.
   
   
      (2)  HL L 130., 2011.5.17., 1. o.
   
   
      (3)  A Bizottság 2013/448/EU határozata (2013. szeptember 5.) az üvegházhatású gázok kibocsátási egységeinek a 2003/87/EK európai parlamenti és tanácsi irányelv 11. cikkének (3) bekezdésével összhangban történő átmeneti ingyenes kiosztását szolgáló nemzeti végrehajtási intézkedésekről (HL L 240., 2013.9.7., 27. o.).
   
      MELLÉKLET
      A 2013/448/EU határozat II. mellékletének helyébe a következő szöveg lép:
      
         
            „II. MELLÉKLET
            A 2003/87/EK irányelv 10a. cikke (3) bekezdésének hatálya alá nem tartozó létesítmények részére ingyenesen kiosztandó kibocsátásiegység-mennyiségre vonatkozó ágazatközi korrekciós tényező értékei a 2013–2020 közötti időszakban a következők:
            
                        Év
                     
                     
                        Ágazatközi korrekciós tényező
                     
                  
                        2013
                     
                     
                        89,207101 %
                     
                  
                        2014
                     
                     
                        87,657727 %
                     
                  
                        2015
                     
                     
                        86,090119 %
                     
                  
                        2016
                     
                     
                        84,506152 %
                     
                  
                        2017
                     
                     
                        82,905108 %
                     
                  
                        2018
                     
                     
                        81,288476 %
                     
                  
                        2019
                     
                     
                        79,651677 %
                     
                  
                        2020
                     
                     
                        78,009186 %”